Lude godine

Lude godine je jugoslavenski tinejdžerski film snimljen 1977. godine. Režirao ga je Zoran Čalić, a scenario su pisali Zoran Čalić i Jovan Marković. Ovo je prvi film iz serijala Lude godine.
Sadržaj filma
Neupućeni u pravu prirodu seksa, dvoje mladih Marija i Boba se zaljubljuju. Oni srećno provode dane svoje ljubavi. Problem nastaje kada Marija zatrudni. Bobini drugovi saznaju za to i rešavaju da pomognu. Bule Bobin drug, sin Doktora Nedeljkovića, specijaliste iz ginekologije, pita oca za savet, vezano za trudnoću, na šta mu ovaj odgovara, da je abortus komplikovana stvar, lako može doći do krvarenja ili sepse. Uz pomoć lokalnog prodavca lozova Migeta, koga su slagali da je Buletu trudna tetka, saznaju za adresu izvesnog Divljaka i izvesnog Srećka, koji mogu da urade abortus. Oni odlaze da se dogovore i saznaju da je Srećko uhapšen već davno, pa odlaze kod Divljaka. Potom nalaze Bobu i daju mu predlog, međutim on odbija, govoreći da je to njegova stvar. Na susretu, Boba govori Mariji da je njena trudnoća njena, ženska stvar, i Marija odlazi. Marijini roditelji su besni na Mariju zbog loših ocena i izbija svađa. Marija na kraju dobija adresu Divljaka od Bobinih drugova i odlazi da uradi kiretažu. Školski doktor Dr Lazić nalazi Bobu i drugove u kafiću i govori im da mora hitno naći Mariju, na šta Bobina drugarica Lidija otkriva da je Marija kod Divljaka. Oni onda svi zajedno jure da je spasu. Za to vreme, kod Divljaka, Marija je u smrtnoj opasnosti. Konačno Boba, Doktor, Mige, ostali i Policija stižu na lice mesta i hvataju Divljaka. Marija biva brzo prebačena u bolnicu, gde je uspešno operiše i spašava joj život doktor Nedeljković, Buletov otac, uz napomenu da su šanse da Marija ponovo bude majka slabe. Boba odlazi preko mosta, dok se dvoje mladih ljube u zoru.
Uloge
 Glumac/ica  UlogaRialda Kadrić  MarijaVladimir Petrović  BobaDragomir Bojanić Gidra  Živorad Žika PavlovićDara Čalenić  Dara PavlovićMarko Todorović  Milan TodorovićJelena Žigon  Jelena TodorovićVelimir Bata Živojinović  dr NedeljkovićLjubiša Samardžić  dr LazovićMilan Srdoč  MigePredrag Tasovac  DoktorDušan Tadić  Saobraćajni milicajacAna Pavlović Zupanc  NastavnicaPetar Lupa  PijanacRanko Kovačević  DivljakVladan Živković  MilicajacNadežda Bradić  gospođa na balkonuSonja Savić  LidijaSvetislav Goncić  BuleSvetlana Todorović  Dragan Spasojević  Zoran Cvijanović  Bobin drugarOlivera Ježina  Duško Stevanović  Ružica Marinković 
 Serija 
Prvi film iz ciklusa po žanru nije komedija nego drama. Scenario, koji su u pisali Zoran Čalić i Jovan Marković, je bio za društveno angažovan film namenjen pre svega omladinskoj, odnosno adolescentskoj publici, koju je trebao upozoriti na ozbiljne zdravstvene i druge probleme koje može izazvati neoprezno stupanje u seksualne odnose. Uprkos toga, postigao je uspjeh, ali su publici daleko više pažnje izazvali živopisni roditelji dvoje mladih protagonista, pa su snimljeni nastavci u kojima su dobili daleko važnije uloge, a opšti ton postao vedriji i žanrovski orijentisan prema komediji. Prvi film je veliku gledanost i zato je snimljeno deset nastavaka „Ludih godina“, svaki nastavak ima naziv ali zbog najpopularnijeg lika Žike Pavlovića svi nastavci su poznati još kao Žikina dinastija. Ovaj serijal je proslavio glumce Dragomira Bojanića i Marka Todorovića.

Redni broj.NaslovGodina1Lude godine1977.2Došlo doba da se ljubav proba1980.3Ljubi, ljubi, al' glavu ne gubi1981.4Kakav deda takav unuk1982.5Idi mi, dođi mi1983.6                                                                                                                                                                                     Šta se zgodi kad se ljubav rodi1984.7Žikina dinastija1985.8Druga Žikina dinastija1986.9Sulude godine1988.10Žikina ženidba1992. 

Reference

Vanjski linkovi
Lude godine na IMDb-ju

Kategorija:Filmovi iz 1977.
Kategorija:Jugoslavenski filmovi
Kategorija:Filmovi s radnjom u Jugoslaviji
Kategorija:Filmovi s radnjom u Srbiji